Vol. VI.

LOVEDALE, SOUTH AFRICA, JULY 1, 1876.

No. 70

Ukunyuka kwalamadodana kunendawo ezinkulu ezimalunga neremente ezintsundu zeli lakwa Xosa. Eyokuqala esingayikankanyayo yeyokuba asusa ihlazo ekade liko pezu kwetu lokuba asikupi bantu baya kushumayela Umsindisi.

Kwezinyanga zidluleyo *Isigidimini* sibe sive kubaliswa ngokuqutywa kwelizwi ngama Eiji nanga Besutu, bati abantu abafikelwa mva lilizwi lika Tixo basipangela ukulidlulisela pambili. Siti ke kususa ihlazo kwiremente zakwa Xosa ukuba kuko amadodana amane apuma kuzo, avumileyo ukushiya amakaya aye kushumayela igama elisikelelekileyo lika Yesu Kristu. Siyatemba ukuba akayi kuba ngawokugqibela aputuma lomkosi.

Indawo yesibini ebonakalayo ngokumka kwalamadodana yeyokuba okwenene kuko elibangeneyo lazinza kubo ilizwi lika Tixo. Ukwamkelwa kwelizwi lika Tixo sisizwe kubonakala ngokupuma kwabashumayeli nabafundisi beso sizwe. Siyazi ke ukuba yinto etiywe kunene siti Maxosa ukushiya ikaya uye apo ungaziwayo. Ukuba lamadodana ebehamba ehlola umhlaba njekodwa, mhlaumbi eya kurweba, ngesingawalibali amahilihili, ngesibalilela abazali bawo, sisiti onyana babo bafile, ukude bacinge ukushiya amakaya ngendawo enjalo. Kanti ke namhla siwabulisa ngovuyo omkulu, nezihlobo zawo ezikoliweyo, ezintliziyo zikade zilila zakuva ngamakoboka elipakati e-Africa, ziya kubulela nakuba zisahlukana nawo. Siti ke intliziyo evuma ngolohlobo, apo kuvuma amadodana aza kushiya amakaya kuvuye abashiywayo, londawo yenye yezibonisa ukuba ilizwi lika Tixo liza kuba nengcambu koluhlanga lwakowetu.

Enye indawo yokuvuyelwa ekumkeni kwalamadodana yeyokuba ezo zizwe siyakucinga ngazo ngapezulu koko sibe sisenza ngako, sibe sisenziwa kukuba kuko kuzo abapume pakati kwetu. Siyakuti ngoko sibe nokukuqonda ngapezulu ukuhlala ezihleli ngako. Nazo ziya kuqonda into anokuba yiyo ontsundu xa amamkeleyo u-Kristu. Xenikweni kuya abamhlope bodwa baya kuba baninzi abantu belozwe abateta lenteto yabahedeni balapa, eti, ilizwi eli lelabamhlope bodwa. Imilomo yabebengatshoyo iya kuvaleka namhla bakubona lamadodana anyukela ukuya kufundisa.

Kananjalo kuya kuba luvuyo ukumka

Isigidimi Sama-Xosa

Isigidimi samaxosa.

LIVINGSTONIA.

Kule nyanga idluleyo kube kufike apa e- Lovedale incwadi ezivela e-Livingstonia pakati e-Africa, zibika ukuba amadoda anyuka nyakenye ukuya kumisa isikolo kona asapilile, zisiti izizwe zakona zisahlalelene ngoxolo okwangoku: kananjalo zibamkele kakuhle abo bafundisi banyukayo ukuya kona. Bafumane kuko indawo ezazinabantu ngapambile esezingamanxiwa namhla, ababekuzo sebacitwa. Noko ke base baninzi kakulu abantu, kengoko usewonke umsebenzi wabafundisi. Njengokwapambili umsebenzi wokutengisa ngamakoboka usaqumile. Imikonjana ehamba iwafuna baqubisene nayo nase cibini le Nyassa. Ubudenge nobunyama, ububi nembandezelwano zisahleli zihleli na- ngoku; abantu bantywilile kuzo.

Kwezoncwadi siteta ngazo kube kuko ilizwi elisisibizo kumadodana akoliweyo alapa ukuba anduluke aye kulinga ukukanyisela ezankedama nentsizana zakowetu ezifela emnyameni. Kuko indawo ekutiwe kuza kufuneka kwakamsinya ukuba kuye kuyo amadodana asuka e-Lovedale, aye kushumayela afundise kona. Lite ukufika kwelozwi lapangelelana nelibe livela pesheya kolwandle ku Mr. John Stephen nelinye inene besiti ukuba kuko amadodana amabini asuka e-Lovedale aye kushumayela e-Nyassa bona baya kuwaxasa ngecala lemali. Kute ke ukupangelelana kokufika kwalamazwe kwabonakala ukungati kusisimemo sika Tixo ngokwake esibekiswa kumadodana akoliweyo antsundu, sisiti; “Ngubanina lowo endiya kumtuma, ngubanina oya kusiyela,” lisiti “ Mntwana wam yiya kusebenza namhla esidiliyeni sain ; ” lisiti, “ Hambani ngoko niye kuzenza abafundi zonke intlanga.”

Site eso simemo sabekwa pambi kwamadodana alapa. Avumileyo ukuti; “Nanku ndilapa nditume mna,” abelishumi elinamatatu ; kwaza ke kwelonani kwanyulwa amatandatu abefuneka kwangoku, ango Shadrach Mgunana, William Koyi, Mapasa Ntintili, Isaac Williams, David Msikinya, no John Johnson. Lamabini siwakankanye ekugqibeleni, kubuye kwabonakala ukuba makasale; enye isala ngenxa yezihlobo, enye ngenxa yezihlobo nabafundisi. No Isaac Williams

noko simbalileyo akakafumani mvumelo icacileyo kubafundisi eza ngabo apa.

Ate akuba evelile amadodana ati siyaya u-Mr. McReady, wakwalapa e-Lovedale, wavelisa iqinga lokuba kubutwe imali pakati kwama Seminari nabanye abantu abalunge ne Lovedale nabase Alice, ize lomali incedise ekufuneni ingubo nezinye izinto ezifuneka kulohambo. Eloqinga lamkelwe ngovuyo ngabo bonke abamhlope nabantsundu. Imali ehlanganisiweyo ifike kumashumi asitoba. Bate abamhlope base Alice ukubonisa ukuba bayingena ngentliziyo lento yokumka kuka Dr. Stewart nalamadodana mane, abanela kurola imali yodwa bade benza nentlanganiso yokubulisa. Kulontlanganiso kube kuko amadoda amacala ngamacala eremente, esingati kuwo sikankanye u-Rev. Mr. Brooks, Rev. Mr. Joubert, Rev. Mr. Moir, Mr. Temlett no Mr. Macglashan, amadoda ke lawo eremente ngeremente, ate noko anjalo ahlangana ngovuyo ukuza kuvakalisa ukuwuvuyela kwawo umsebenzi onje ngalo. Isihlalo sibe sipetwe ngu Percy Nightingale Esq. Imantyi yase Dikeni, umfo ongake abe semva kwizinto eziya kunceda abantsundu. Ite indlu yamatyala ebekuhlangenwe kuyo yapantse ukuzala, wonke okoyo kwaqondakala ukuba ungene ngentliziyo umsebenzi wayo. Siyikankanya lendawo kuba iya kubabonisa abebetandabuza, ukuba inkoliso yabamhlope inomnqweno omkulu wokunga zingafundiswa intlanga ezintsundu, zikutshwe ebudengeni ezikubo.

Njengoko sesikankanyile lamadodana aza kumka apa no Dr. Stewart. Yena akakalazi ixesha aya kulihlala kwelozwe. Usafuna ukuze abuye aze kwalapa akuba ekubonile ukuhlala nokuhambiseka kwezinto kona. Lamadodana ahamba naye kusabonakala ukuba aya kuhlala iminyaka emitatu, noko ingati mhlaumbi ibe ngapezulu mhlaumbi ibe ngapantsi, kuba kungeko bani okwaziyo okuya kwehleka, Ukusuka kwawo apa aya kusingisa e-Bayi apo aya kungena kona emkombeni aya kunyuka ngawo. Apo e-Bayi aya kuhlangana neqela eliya kwase Livingstonia labamhlope elivela pesheya kolwandle. Kweloqela abanye baya kwisikolo esiza kuqalwa kwase Nyassa apo yi Established Church of Scotland, enye ihambela ukuya kubona ilizwe ibalele emapepeni endaba izinto ezibonayo, enye iyakukangela ukuba kungako inzuzo sinina kubarwebi abangayi kutenga amakoboka.

Ipepa lamaxosa lenyanga.